Държавен вестник, бр. 68, 2015 г., стр. 25

БРОЙ  68	
Д Ъ Р Ж А В Е Н  В Е С Т Н И К 	
СТР.  25  
Член 3 
Общи разпоредби
1. Като вземат предвид вече положените 
усилия на национално и международно ниво, 
страните предприемат подходящи мерки и 
си сътрудничат в рамките на тази конвенция 
с цел опазване на хората и околната среда 
от промишлени аварии чрез предотвратява­
нето им, доколкото това е възможно, чрез 
намаляване на честотата и остротата на 
промишлените аварии и чрез ограничаване 
на въздействията от тях. В тази връзка следва 
да се прилагат мерки за предотвратяване, 
готовност и реагиране, включително мерки 
за възстановяване.
2. Страните разработват и прилагат 
политики и стратегии за ограничаване на 
рисковете от промишлени аварии чрез об­
мен на информация, консултации и други 
мерки за сътрудничество и без необосновано 
забавяне подобряват мерките за предотвра­
тяване, готовност и реагиране, включително 
възстановяване, като вземат предвид вече 
предприетите усилия на национално и меж­
дународно ниво, за да се избегне ненужно 
дублиране.
3. Страните гарантират, че операторът 
е задължен да предприеме всички мерки, 
необходими за безопасното извършване на 
дейностите с опасни вещества и за предот-
вратяване на промишлените аварии.
4. За прилагане на разпоредбите на тази 
конвенция страните предприемат съответ­
ните законодателни, регулаторни, админи­
стративни и финансови мерки с цел предот-
вратяване на, готовност за и реагиране при 
промишлени аварии.
5. Разпоредбите на тази конвенция не 
противоречат на задълженията на страните 
съгласно международното право, свързано с 
промишлените аварии и дейностите с опасни 
вещества.
Член 4
Идентифициране, консултации и становище
1. С цел предприемане на превантивни 
мерки и регламентиране на подготвителни 
мерки страната по произход предприема 
подходящи мерки за идентифициране на 
дейностите с опасни вещества под нейна 
юрисдикция и гарантира, че засегнатите 
страни са уведомени за всяка планирана 
или съществуваща дейност.
2. Заинтересованите страни, по инициати­
ва на всяка от тях, обсъждат идентифицира­
нето на онези дейности с опасни вещества, 
които е възможно да причинят трансгранични 
въздействия. Ако заинтересованите страни не 
се споразумеят относно това, дали дейността 
представлява дейност с опасни вещества, 
всяка от тях може да представи този въпрос 
пред анкетната комисия съгласно Прило­
жение II към тази конвенция за издаване 
на становище, освен ако заинтересованите 
страни не се споразумеят относно друг метод 
за разрешаване на въпроса.
3. Страните прилагат процедурите, устано­
вени в Приложение III към тази конвенция, 
вземайки предвид планираните и съществу­
ващите дейности с опасни вещества.
4. В случаите, когато дейност с опасни ве­
щества е предмет на оценка на въздействието 
върху околната среда в съответствие с Кон­
венцията за оценка на въздействието върху 
околната среда в трансграничен контекст и 
когато оценката включва оценка на тран­
сграничните въздействия на промишлените 
аварии, произтичащи от дейности с опасни 
вещества, която е извършена в съответствие с 
правилата на тази конвенция, окончателното 
решение, взето за целите на Конвенцията 
за оценка на въздействието върху околната 
среда в трансграничен контекст, отговаря 
на съответните изисквания на конвенцията.
Член 5
Доброволно разширяване на обхвата
Заинтересованите страни, по инициатива 
на която и да е от тях, участват в дискусии 
дали дейностите, които не попадат в обхвата 
на Приложение I, да се третират като дейности 
с опасни вещества. По взаимно съгласие те 
могат да използват съвещателен механизъм 
по техен избор или анкетна комисия в съот­
ветствие с Приложение II за получаване на 
становище. Когато заинтересованите страни 
постигнат споразумение, тази конвенция или 
част от нея се прилага спрямо въпросната 
дейност по същия начин, както спрямо дей­
ност с опасни вещества.
Член 6 
Предотвратяване
1. Страните предприемат съответните 
мерки за предотвратяване на промишлени 
аварии, включително мерки за стимулира­
не на операторите да ограничат риска от 
промишлени аварии. Такива мерки може 
да включват, но без да се ограничават само 
до тях, и посочените в Приложение IV към 
тази конвенция.
2. По отношение на всяка дейност с опасни 
вещества страната по произход изисква от 
оператора да докаже безопасното извърш­
ване на дейностите чрез предоставяне на 
информация, като например основни данни 
за процесите, които включват, но не се огра­
ничават до анализа и оценката, описани в 
Приложение V към тази конвенция.